cyanic-selkie/wikianc huggingface dataset:
सीपूडि (कृष्णा)
सीपूडि (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
भारत में भोजपुरी टीवी चैनलों की सूची
यह भारत में भोजपुरी भाषा के टेलीविजन चैनलों की एक सूची है।
ज्ञानेन्द्रिय
वातावरण के परिवर्तनों को ग्रहण करने वाले अंगो को ज्ञानेन्द्रिय कहते हैं। आँख, कान, नाक, जीभ, त्वचा प्रमुख ज्ञानेन्द्रिय हैं। आंख का सम्बन्ध दृष्टि से है। नाक द्वारा सूँघकर किसी वस्तु की सुगंध को ज्ञात किया जा सकता है। जीभ पर उपस्थित स्वाद कलिकाओं से भोजन के स्वाद की जानकारी प्राप्त होती है।
डालमेशियन (कुत्ता)
डालमेशियन कुत्ते की एक नस्ल है, ये आमतौर पर सफेद रंग के होते हैं और इन पर काले या भूरे रंग के धब्बें होते हैं। ये एक तरह के शिकारी कुत्ते हैं। इन्हें शुरुआती दिनों में सवारी के डिब्बे ढोने के लिए इस्तेमाल किया जाता था। इस नस्ल के कुत्तों का विकास आज के क्रोएशिया और उसके ऐतिहासिक क्षेत्र डाल्मेशिया में हुआ था। ऐसा माना जाता है कि इस नस्ल के कुत्तों के शुरुआती पूर्वज पेण्टिंग और ग्रेट डेन कुत्तों की नस्ल थीं। वर्तमान समय में ये एक लोकप्रिय पालतू जानवर के रूप में जाने जाते हैं। जानवरों के लिए आयोजित कई उत्साही प्रतियोगिताओं में डाल्मेशियन कुत्तों को देखा जाता है। इनकी विशेषता होती है कि ये अति धीरज, सहनशील और मांसल होते हैं। अमेरिकी केनेल क्लब के अनुसार पूरी तरह से विकसित होने के बाद डालमेशियन कुत्ते की लम्बाई 19 से 23 इंच अर्थात 48 से 58 से॰मी॰ हो जाती है।
स्वास्थ्य
किसी भी अन्य नस्ल के कुत्तों की तरह डालमेशियन कुत्तों को भी कुछ स्वास्थ्य समस्याओं का सामना करना पड़ता हैं, इनमें बहरापन, एलर्जी और मूत्र पथरी शामिल हैं। इन्हें खरीदने से पूर्व ग्राहक प्रतिष्ठित प्रजनकों के पास डालमेशियन कुत्तों के बच्चों की स्वास्थ्य स्थिति सुनिश्चित करने के लिए मस्तिष्क तंत्र श्रवण विकसित प्रतिक्रिया परीक्षण कराते हैं। डालमेशियन क्लब ऑफ अमेरिका के अनुसार एक डालमेशियन कुत्ते की औसत उम्र 11 से 13 साल के बीच होती है, हालांकि इनमें से कुछ कुत्ते 15 से 16 साल तक भी जीवित रह सकते हैं। अपने किशोरावस्था के अंत में इस नस्ल के पुरुष और महिला दोनों ही कुत्तों की हड्डियों में खिंचाव और संधि शोथ की स्थिति दिखाई पड़ती है। इस नस्ल के कुत्तों के लिए हाशिमोटो नामक रोग भी एक सामान्य बिमारी है, जो इस नस्ल के 11.6% कुत्तों में देखी जाती ही है।
दौलतराव शिंदे
दौलतराव शिंदे (१७७९ ई. - सन् १८२७ ई.) ग्वालियर के महाराजा थे। उन्होने १७९४ से १८२७ तक अपनी मृत्यु तक शासन किया।
परिचय
महादजी शिंदे की मृत्यु के पश्चात् उसका दत्त्क पुत्र दौलतराव १४ वर्ष की अपिरपक्व अवस्था में उसका उत्तराधिकारी बना। एक तो वह प्रकृति से उद्धत तथा अदूरदर्शी था; दूसरे नीम चढ़े करेले की तरह उसे कुसंगति भी बाजीराव जैसे धूर्त और शर्जाराव जैसे नृशंस व्यक्तियों की मिली। फलत: पारस्परिक विग्रह से प्रताड़ित महाराष्ट्र और भी द्रुतगति से पतनोन्मुख हुआ। पेशबा माधवराव की मृत्यु पर उत्तराधिकार के प्रश्न के लेकर नाना फड़निस, बाजीराव, शिंदे, तथा तथा होल्कर में पारस्परिक कुचक्र चल निकले। इसी समय दौलतराव, शर्जाराव जिसकी पुत्री बैजाबाई से उसका विवाह हुआ, के संपर्क में आया। दौलतराव, बाजीराव तथा शर्जाराव का गुट्ट बना। इन्होनें नाना फड़नवीस को बंदी बनाया तथा होल्कर की उत्तराधिकार समस्या में हस्तक्षेप किया। तज्जनित युद्ध में दौलतराव तथा पेशवा की समिलित सेना की यशवंतराव होल्कर द्वारा पूर्ण पराजय हुई। वयोवृद्ध राजनीतिज्ञ नानाफडनवीस की मृत्यु से महाराष्ट्र संघ पर रहा सहा नियंत्रण हट जाने के कारण उसका पतन अवश्यंभावी हो गया। द्वितीय आंग्ल-मराठा-युद्ध में अंगरेजों द्वारा परास्त हो दौलतराव सुर्जीअर्जन गाँव की संधि करने के लिए विवश हुआ, जिससे उसके राज्य का यथेष्ट भाग अँगरेजों को समर्पित हुआ। अंतिम आंग्ल-मराठा-युद्ध के पूर्व लार्ड हेस्टिग्ज ने कूटनीति द्वारा दौलतराव को पिंडारियों से विलग कर, उसके विरुद्ध सहायता प्रदान करने के लिए मजबूर किया, जिससे उसकी शक्ति क्षीणतर हो गई। युद्ध में महाराष्ट्र साम्राज्य के ही विध्वस्त हो जाने के कारण, दौलतराव पंगुशक्ति रह गया। 1827 में उसकी मृत्यु हो गई।
सांझी पर्व
साँझी पर्व देवी पूजा का प्रमुख पर्व है जो मुख्यतः नवरात्रि में मनाया जाता है। कई स्थानों पर यह भाद्रपद पूर्णिमा से आश्विन मास की अमावस्या तक मनाया जाता है। हरियाणा, दिल्ली, कुरूप्रदेश, ब्रजप्रदेश, मालवा, निमाड़, राजस्‍थान, गुजरात तथा अन्‍य कई क्षेत्रों मनाये जाने वाला त्यौहार है। कई पर्व एक के उपरान्त आते है और सब स्थानों पर चमक-दमक व उत्साह छाया रहता है। पहले श्राद्ध पूजा, फिर नवरात्रि में साँझी पर्व का आरम्भ, साथ साथ में रामलीला प्रस्तुति, अन्त में भव्य झाँकियां और फिर दशहरे का पर्व। सोलह दिन के अन्त में अमावस्या को सँझा देवी को विदा किया जाता है।
घर के बाहर, किवाड़-द्वारों पर, भित्ति-कुढयक पर गाय के गोबर को लेकर लड़कियाँ विभिन्‍न कलाकृतियाँ बनाती हैं। सँझा देवी, उसकी बहन फूहङ और खोङा काना बामन के नाम की मुख्य आकृतियां बनाई जाती हैं। उन्‍हें हार, चूड़ियाँ, फूल पत्तों, मालीपन्‍ना सिन्‍दूर व रंग बिरंगे कपड़ों आदि से सजाया जाता है।
नियमित रूप से एकत्रित होकर संध्‍या समय उनका पूजन किया जाता है। घी का दीया जलाया जाता है। फिर देवी को गीत "सँझा माई जीमले, ना धापी तो ओर ले, धाप गी तो छोड़ दे" गाकर मीठे व्यञ्जनों का भोग लगाते है एवं उपस्थित सभी को प्रसाद वितरित करते हैं। फिर लोकगीत गाते है बाजे बजाते है और सभी बहुत नाचते है।
फिर कुछ भजन संगीत करने पर अन्त में आरती की जाती है। सभी दिन अलग-अलग घर की अलग-अलग प्रकार की प्रसाद सामग्री बांटने की बारी आती है। महिलाएँ बाल-बालिकायें सब में बहुत उत्साह देखने को मिलता है।
साँझी पर्व के लोक गीत
लोक गीतों मे सँझा देवी के कुछ प्रमुख गीत है-
फ्रेड ट्रूमैन
फ्रेडरिक ट्रूमैन (Fred Trueman; 6 फरवरी 1931 - 1 जुलाई 2006) अंग्रेज क्रिकेटर थे जो लैंकाशिर काउंटी क्रिकेट क्लब और इंग्लैंड क्रिकेट टीम की तरफ से 1950 और 1960 के दशक में खेलते थे। ट्रूमैन को क्रिकेट के इतिहास में सबसे बड़े गेंदबाजों में से एक रूप में स्वीकार किया गया है। वह टेस्ट करियर में 300 विकेट लेने वाले पहले गेंदबाज थे। ट्रूमैन और ब्रायन स्टेथेम ने कई वर्ष एक साथ इंग्लैंड की गेंदबाजी की शुरुआत की और टेस्ट क्रिकेट के इतिहास में सबसे प्रसिद्ध गेंदबाजी साझेदारियों में से एक का गठन किया।
1949 से 1969 तक उन्होंने 603 प्रथम श्रेणी मैच खेलें जिसमें उन्होंने 18.29 की औसत से 2,304 विकेट लिये। 1952 से 1965 तक चले अपने अंतर्राष्ट्रीय करियर के 67 टेस्ट मैच में उन्होंने 21.57 की औसत से 307 विकेट लिये। 2006 में उनकी कैसर से मृत्यु हो गई।
खेमदा
खेमदा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
दुष्यंत कुमार गौतम
दुष्यंत कुमार गौतम एक भारतीय राजनीतिज्ञ तथा वर्तमान हरियाणा से राज्यसभा के सांसद हैं। वे भारतीय जनता पार्टी के राजनेता हैं। पूर्व निगम पार्षद मुनिरका दिल्ली 1997 से 2002 तक
डिम्मर, कर्णप्रयाग तहसील
डिम्मर, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
2014 शीतकालीन ओलंपिक में पुर्तगाल
पुर्तगाल ने 7 से 23 फरवरी 2014 तक सोचि, रूस में 2014 शीतकालीन ओलंपिक में भाग लिया। यह ओलंपिक शीतकालीन खेलों में देश की सातवीं समग्र और लगातार तीसरी भागीदारी थी। टीम में दो अल्पाइन स्कीयर, आर्थर हंस और केमिली डायस शामिल थे, जो स्लैलम इवेंट्स में भाग लेते थे।
परिचर्या
परिचर्या या शुश्रूषा स्वास्थ्य सेवा क्षेत्र के भीतर एक व्यवसाय है जो व्यक्तियों, परिवारों और समुदायों की देखभाल पर केन्द्रित है ताकि वे इष्टतम स्वास्थ्य और जीवन की गुणवत्ता प्राप्त कर सकें, बनाए रख सकें या ठीक कर सकें। परिचर या शुश्रूषक वे व्यक्ति होते हैं जो शिशुओं की अथवा रोगियों की देखभाल करते हैं।
परिचर्या का इतिहास
परिचर्या का इतिहास वेदों के प्राचीन काल से आरंभ होता है, जब रुगण व्यक्ति की देखभाल तथा शुश्रूषा का कार्य समाज में बड़े आदर की दृष्टि से देखा जाता था। चरक ने लगभग 1,000 ई.पू. में लिखा था कि उपचारिका को शुद्ध आचरण की, पवित्र, चतुर और कुशल, दयावान्, रोगी के लिए सब प्रकार की सेवा करने में दक्ष, पाकशास्त्र में गुणी, रोगी के प्रक्षालन तथा स्नान कराने, मालिश करने, उठाने तथ टहलाने में निपुण, बिछावन बिछाने और स्वच्छ करने में प्रवीण, तत्पर, धैर्यवान्, रोग से पीड़ित की परिचर्या में कुशल और आज्ञाकारी होना चाहिए। यशस्वी यूनानी चिकित्सक हिप्पॉक्रैटीज़ (460-370 ई.पू.), जिसे औषधशास्त्र का पिता माना जाता है, रोगी की ठीक प्रकार से देखभाल की महत्ता जानता था और वह यह भी भली भाँति जानता था कि अच्छी परिचर्या कैसे की जानी चाहिए। आरंभ-कालीन ईसाई चर्चसंघ के समय स्त्रियाँ अपने घर बार छोड़कर रोगियों तथा संकटग्रस्त लोगों की सेवा शुश्रूषा करने अथवा उन्हें देखने-भालने जाया करती थीं।
अर्वाचीन परिचर्या की नींव फ्लोरेंस नाइटिंगेल ने डाली। ये धनी घर की लड़की थीं, परंतु आलस जीवन से असंतुष्ट होकर उन्होंने परिचर्या का अध्ययन किया और लंदन में रोगियों के लिए एक परिचर्या भवन खोला। 1845 ई. में क्रीमिया में युद्ध छिड़ने पर और युद्ध सचिव के कहने पर वे 34 वर्ष की आयु में ही 38 नर्सों के दल के साथ सेवा-शुश्रूषा के लिए युद्धस्थल पर गई थीं। स्वास्थ्य विज्ञान के सिद्धांतों को उन्होंने अस्पताल के प्रबंध में लागू किया और उसके लिए जो भी कठिनाइयाँ या अड़चनें उनके मार्ग में आईं। उनका उन्होंने वीरता और समझदारी से निरंतर सामना किया, यहाँ तक कि मिलिटरी कमसरियट अधिकारियों के विरोध का भी उन्हें सामना करना पड़ा। वे यह समझने लगे थे कि मिस नाइटिंगेल भयानक आगंतुक हैं, जो सैनिक व्यवस्था के अनुशासन को भंग करने के लिए आई हैं। परंतु उनके प्रबंध के फलस्वरूप बैरक के अस्पतालों में मृत्युसंख्या, जो पहले 42 प्रतिशत थी, घटकर जून, 1855 में 2 प्रतिशत रह गई। फ्लोरेंस नाइटिंगेल क्रीमिया में 1856 तक अर्थात् ब्रिटिशों द्वारा तुर्की खाली किए जाने तक रहीं। उन्होंने वहाँ जो काम किया वह उस युग की आश्चर्यजनक कहानी बन गया। लांगफेलो ने तो उस कथा को कविता में भी गाया। ब्रिटिश सरकार ने एक युद्धपोत को आदेश दिया कि वह उस वीर स्त्री को घर वापस लाए। लंदन ने इस महिला के राजसी स्वागत की तैयारियाँ कीं। किंतु शीलवश वह एक तेज फ्रांसीसी जहाज से घर लौटीं। वहाँ से इंग्लैंड गईं और चुपचाप अपने घर पहुँच गईं। उनके आने का समाचार उनके पहुँच जाने के बाद लोगों में फैला। सन् 1860 में उनके प्रयास से लंदन में नर्सों के लिए एक पाठशाला खुली, जो इस प्रकार की पहली पाठशाला थी।
भारत में परिचर्या के प्रथम शिक्षणालय मद्रास में सन 1854 में और बंबई में 1860 में खुले। 1855 में लेडी डफ़रिन फ़ंड की स्थापना हुई थी, जिसकी सहायकता से कई अस्पतालों के साथ परिचर्या के शिक्षणालय खोले गए और उनमें भारत की स्त्री नर्सों के प्रशिक्षण का श्रीगणेश हुआ। अब तो देश के प्राय: सभी बड़े अस्पतालों में नर्सों के प्रशिक्षण की व्यवस्था है, जिनके द्वारा सामान्य परिचर्या में डिप्लोमा की भी व्यवस्था है। परिचर्या महाविद्यालयों में स्नातकों को बी.एस-सी की उपाधि दी जाती है तथा मेट्रनों (उ माता) और सिस्टर (उ बहन) अनुशिक्षकों को वार्डनों के संबंध में संक्षिप्त शिक्षा (रिफ़्रेशर कोर्स) की व्यवस्था की जाती है।
नर्सों का दायित्व
फ्लोरंस नाइटिंगेल के समय से लेकर अब तक चिकित्सा विज्ञान में बहुत उन्नति हुई है, जिससे परिचर्या विज्ञान में भी आमूल परिवर्तन हो गए हैं। अब यह धार्मिक व्यवस्थापकों के प्रोत्साहन से संचालित एवं अनभिज्ञ व्यक्तियों द्वारा दया-दाक्षिण्य-प्रेरित सेवा मात्र नहीं रह गया है;अब तो यह आजीविका का एक साधन है, जिसके लिए विस्तृत वैज्ञानिक पाठ्यक्रम का अध्ययन और शिक्षण आवश्यक होता है। ऐसे अधिकांश पेशों से, जिनमें निजी कौशल तथा वैज्ञानिक प्रशिक्षण से सफलता मिल जाती है, इसमें विशेषता यह है कि सफल करुणा का भाव, दु:ख दर्द को शांत तथा दूर करने का उत्साह और माँ का सा हृदय भी चाहिए।
अपने रोगी के प्रति उपचारिका के दायित्व की आधुनिक भावना में केवल शारीरिक सुख देने, चिकित्सा करने तथा औषधोपचार के अतिरिक्त इसकी भी अपेक्षा रहती है कि उसे रोग का तथा वह रोग किसी रोगी को किस प्रकार प्रभावित करता है, इसका भी स्पष्ट ज्ञान हो। समय-समय पर जो नवीन लक्षण उभरे उनके प्रति उसे अत्यंत सजग रहना चाहिए। किस प्रकार के उपचार से रोगी को लाभ होगा, इसका उसे ज्ञान होना चाहिए तथा प्रत्येक रोगी के लिए अलग-अलग किस प्रकार की देखभाल अपेक्षित है तथा उसकी परिचर्या किस प्रकार की जाए, इन सबका उसे स्पष्ट पता होना चाहिए। नर्स को अपना दायित्व पूरी तरह निभाने के लिए अपने रोगियों की मन:स्थिति से भी परिचित होना आवश्यक है। रोगी की देखभाल करने में केवल रोग पर दृष्टि रखना ही पर्याप्त नहीं है, वरन् रोगी को ऐसा व्यक्ति समझना चाहिए जो उपचारिका से यह अपेक्षा करता है कि वह उसे सुरक्षा दे, उसे समझे तथा उसपर ममता रखे।
अत: रोगों की रोकथाम में और उनसे पीड़ित लोगों की देखभाल में नर्स का योग बहुत ही महत्वपूर्ण है। वह चिकित्सा के लिए सहायिका तथा सहयोगिनी है। उसके बिना चिकित्सक रोगी की सहायता करने में भारी अड़चनें पड़ सकती हैं। कभी-कभी तो वह डाक्टर से भी अधिक महत्व की हो जाती है।
आज व्यक्तिविशेष अथवा राष्ट्र के स्वास्थ्य को यथार्थत: उन्नत बनानेवाले चिकित्सा संबंधी सामाजिक तथा निरोधक कार्यक्रम में चिकित्सक के साथ समुचित योग देकर नर्सें निस्संदेह क्रियात्मक योगदान करती हैं।
परिचर्या व्यवसाय में मुख्यत: स्त्रियाँ ही काम करती हैं। वे आज संतोषपूर्वक यह कह सकती हैं कि उनका काम सम्मानित काम है, क्योंकि उनका जीवन दूसरों का जीवन उपयोगी तथा सुखी बनाने में लगा रहता है। उनको इस व्यवसाय में स्वाभाविक रूप से आनंद और आत्मसंतोष मिलता है क्योंकि वे एक परदु:खापहारी तथा सम्मानपूर्ण काम में संलग्न रहती हैं।
नर्स की वर्दी
नर्सों को विशेष वस्त्र (वर्दी, समवेश) दिया जाता है। ऐसा स्वच्छता के लिए, उन्हें सुविधापूर्वक पहचानने के लिए तथा उनके वेशसौष्ठव के लिए किया जाता है। उनकी वर्दी औपचारिक पहनावा है; इसमें सफेद फ्राक, सफेद टोपी, एप्रन तथा पेटी और सफेद जूते तथा मोजे होते हैं। आभूषण के रूप में केवल घड़ी उनके पास रहती है। परिचर्या के बदलते रूप के अनुसार नई नर्सें फ्राक के स्थान सफेद साड़ी पहनना पसंद करती है। यह वेश सादा तो है ही, पहननेवालियों के लिए और जिनकी शुश्रुषा में वे लगी रहती हैं उनके लिए भी प्रभावोत्पादक होता है।
विशेष दक्षता
आधुनिक परिचर्या कार्य कई वर्गों में बाँटा जा सकता है। साधारणत: प्रत्येक नर्स एक वर्ग की विशेषज्ञ होती है। नर्सों के काम के बड़े-बड़े वर्ग ये हैं : सामाजिक तथा सार्वजनिक स्वास्थ्य परिचर्या, अस्पताल में परिचर्या, उद्योगक्षेत्रीय परिचर्या, धात्री परिचर्या तथा निजी चिकित्साक्षेत्र में परिचर्या। परिचर्या के कितने ही उपविभाग भी हैं, उदाहरणार्थ, अस्पताल में चिकित्सा-प्रकार के अनुसार परिचर्या के ये विभाग हो जाते हैं-बालक की परिचर्या, हृद्रोग परिचर्या, अस्थिकर्म परिचर्या, क्षय परिचर्या, गर्भ विषयक परिचर्या, सामान्य औषधोपचारिक तथा शल्य चिकित्सकी परिचर्या, मस्तिष्क रोगों की परिचर्या, छूत के रोगों की परिचर्या इत्यादि।
स्वस्थ राष्ट्र के निर्माण में नर्स को बहुत महत्वूपर्ण कार्य करना पड़ता है। रोग की अनुपस्थिति को ही स्वास्थ्य नहीं कहते, स्वास्थ्य तो निश्चित रूप से रहने का अर्थात् उस स्थिति का नाम है जिसमें पूर्ण शारीरिक, मानसिक तथा सामाजिक हृष्ठता हो। रोगी को अस्पताल में स्वास्थ्यलाभ करने के उपरांत पुन: पहले जैसे अस्वच्छ वातावरण में ही लौटा देना स्वस्थ राष्ट्र के निर्माण की दिशा में कोई प्रगति नहीं मानी जा सकती। चतुर्दिक् स्वास्थ्य की भावना नर्सों को लोगों तक पहुँचानी पड़ेगी और उन्हें यह समझना पड़ेगा कि यदि स्वच्छता रखी जाए तो दु:ख का अधिकांश भाग अपने आप दूर हो जाएगा। नर्सें ही लोगों को स्वस्थ जीवन व्यतीत करने का मार्ग अच्छी तरह बता सकती हैं। उन्हें रोगी और उसके परिवार का उन बातों की शिक्षा और बुद्धि देनी चाहिए जिससे वे नर्स के बिदा हो जाने के बाद भी अपना घर द्वार अच्छा रख सकें।
बालक परिचर्या की नर्स को नए आगंतुक का प्राय: संपूर्ण दायित्व उठाना पड़ता है और इसीलिए उसे बालक के जन्म लेने पर अपना काम नहीं आरंभ करना होता, वरन् उसका काम उसके जन्म से नौ महीने पहले से आरंभ हो जाता है। जन्म से पूर्व, जन्म के समय, शैशव, बाल्यावस्था तथा किशोरावस्था में, वह जैसे भी और जहाँ भी हो, घर में, स्कूल में, अस्पताल में, गली में, मैदान में, सभी जगह उसे बालक की संभाल करनी पड़ती है। उसे माता-पिता की सहायता करनी होती है और यह देखना होता है कि बालक सभी कठिनाइयों को पार कर जाए। उसे शिक्षक, परामर्शदाता तथा मित्र की हैसियत बरतनी होती है। बालक परिचर्या की प्रत्येक नर्स को बच्चों की देखभाल के विशेष ज्ञान और अधिक कौशल की आवश्यकता होती है ताकि वह उनकी वैज्ञानिक परिचर्या कर सके।
बच्चे के लिए वह समय सबसे अधिक संकट का होता है जब उसे अस्पताल में लाया जाता है। वह अपनी माँ को छोड़कर एक नए संसार में पहुँचता है, जहाँ वह यह नहीं जानता कि उसके साथ क्या किया जानेवाला है। उसका क्षुब्ध मानसिक संतुलन तथा विकल मनोवेग उसे बीमारी से कहीं अधिक संत्रस्त करते हैं। ऐसी दशा में औषधोपचार से भी बढ़कर अस्पताल में उसकी निजी देखभाल का महत्व है। बालक परिचर्या की नर्स का ही यह मुख्य कार्य होता है कि वह बच्चे का विश्वास प्राप्त कर ले और उसे सब बातें पहले से ही साफ-साफ बता दे जिससे वह चिकित्सक द्वारा चिकित्सा तथा होनेवाले कार्यों के लिए तैयार हो जाए। बच्चे को पहले से बताए बिना ही यदि आकस्मिक रूप से कुछ किया जाता है तो वह निश्चय ही उसका विरोध करता है।
हृद्रोग परिचर्या की नर्स के विशेष उत्तरदायित्व होते हैं और वैसा ही उसका प्रशिक्षण होता है। हृदय के बहुत से रोग आरंभिक पीड़ा शांत हो जाने के उपरांत अपने रोग के संबंध में अनाश्यक सावधानी नहीं बरतते। जो नर्स रोगी का उल्लेखनीय विश्वास तथा अपने ऊपर पूर्ण निर्भरता प्राप्त कर ले, जो रोगी की शारीरिक मुद्राओं का अभिप्राय समझे, जो अपनी रहन-सहन को इस प्रकार ढाल सके कि रोगी को परेशानी न हो, वही नर्स हृदपचर्या के लिए योग्य और सफल सिद्ध हो सकती है।
मानसिक रोगियों की सँभाल के लिए नर्स बहुत अधिक कौशल की अपेक्षा होती है। रोगियों के बीच नर्स को बहुत सावधानी से अपना काम करना पड़ता है। उसका व्यवहार और उसकी आत्मीयतापूर्ण देखभाल निश्चय ही रोगी के लिए किसी भी औषधि से अधिक उपयोगी होती है। नर्स को रोगी के संबंध में प्रत्येक प्रकार का ज्ञान होना चाहिए और उन बातों का तो उसे अवश्य ही भली प्रकार पता होना चाहिए, जिससे रोगी का मानसिक संतुलन बिगड़ जाता है। रोगियों के साथ उसे धैर्य, सहानुभूति और कौशल से इस प्रकार व्यवहार करना पड़ता है, मानों वे उसके मित्र और प्रियजन हों, क्योंकि मानसिक रोगी साधारण-सी बात से ही उद्विग्न हो उठते हैं और थोड़ी-सी भी उद्विग्नता चिकित्सा और उपचार से हुए समस्त लाभ को एक क्षण में नष्ट कर सकती है।
ये नर्सों की विशेष दक्षता के कुछ उदाहरण हैं। प्रत्येक विशेष क्षेत्र में नर्स के कुछ विशेष कर्तव्य रहते हैं। उसको परिचर्या का लाभ तभी हो सकता है जब उसे स्थिति का संपूर्ण ज्ञान हो। किंतु स्थिति चाहे जैसी हो, समान तथा डाक्टर के निर्देशों के अनुसार रोगी की शुश्रुषा करनेवाले सच्चे सेवक की भाँति काम करना पड़ता है।
1912 ग्रीष्मकालीन ओलंपिक
1912 ग्रीष्मकालीन ओलंपिक आधिकारिक तौर पर V ओलंपियाड के खेलों के रूप में जाना जाता था, 5 मई और 22 जुलाई 1912 के बीच स्टॉकहोम, स्वीडन में आयोजित अंतरराष्ट्रीय बहु-खेल आयोजन थे। 28 खेल राष्ट्रों और 2,408 प्रतियोगियों, जिनमें 48 महिलाएं शामिल हैं, ने 14 खेलों में 102 आयोजनों में भाग लिया। टेनिस के अपवाद (5 मई से शुरू होने वाले) और फुटबॉल और शूटिंग (दोनों को 29 जून से शुरू होने से) के साथ, 6 जुलाई को एक आधिकारिक उद्घाटन के साथ एक महीने के भीतर खेल आयोजित किए गए थे। यह स्वर्ण पदक जारी करने के लिए पिछले ओलंपिक था और जापान की शुरुआत के साथ, पहली बार एक एशियाई राष्ट्र ने भाग लिया। स्टॉकहोम खेल के लिए एकमात्र बोली थी, और इसे 1909 में चुना गया था।
खेल में सबसे पहले कला प्रतियोगिताओं, महिलाओं की डाइविंग, महिलाओं की तैराकी, और पहला डिकैथलॉन और नए पेन्टैथलॉन दोनों शामिल थे, दोनों जिम थॉर्पे ने जीता। एथलेटिक्स में इलेक्ट्रिक समय की शुरुआत की गई, जबकि मेज़बान देश ने मुक्केबाजी को खारिज कर दिया। फिगर स्केटिंग को आयोजकों ने अस्वीकार कर दिया क्योंकि वे नॉर्डिक गेम्स को बढ़ावा देना चाहते थे। संयुक्त राज्य अमेरिका ने सबसे स्वर्ण पदक जीता (25), जबकि स्वीडन ने कुल मिलाकर सबसे अधिक पदक जीता (65)।
आयोजन
28 मई 1909 में बर्लिन में आईओसी की बैठक में स्वीडिश प्रतिनिधिमंडल ने एक सरल ओलंपिक कार्यक्रम का प्रस्ताव किया था जिसमें "शुद्ध" एथलेटिक्स, तैराकी, जिमनास्टिक्स और कुश्ती शामिल थी। हालांकि अन्य देशों ने अनुरोध किया कि शेड्यूल अधिक व्यापक हो, और इसके साथ ही उन्होंने 1911 में आईओसी मीटिंग में एक और प्रोग्राम को आगे रखा, जो मंजूरी के साथ मुलाकात की गई। जो खेल जोड़ा गया वह युद्ध, साइकिल चलाना, बाड़ लगाने, फुटबॉल, घोड़े की सवारी, लॉन टेनिस, नौकायन, शूटिंग, स्केटिंग और नौका दौड़ शामिल था। 7 फरवरी 1910 को कार्यक्रम में स्केटिंग जोड़ने का सवाल पर एक बार फिर चर्चा हुई थी, जिसमें निर्णय को कार्यक्रम से छोड़ने के लिए किया गया था। यह अनुचित माना जाता था क्योंकि यह एक सर्दियों का खेल था, और यह अगले साल नॉर्डिक खेलों का हिस्सा बनना था। मुक्केबाजी को कार्यक्रम से हटा दिया गया था क्योंकि यह स्वीडन के लिए अपरिहार्य था। कला प्रतियोगिताओं को 14 फरवरी 1910 को एक और बैठक में माना गया, और बाद में इस कार्यक्रम में शामिल किया गया, लेकिन अब कला प्रतियोगिताओं को अब अंतरराष्ट्रीय ओलंपिक समिति द्वारा आधिकारिक ओलंपिक आयोजन नहीं माना जाता है। नतीजतन, अब 1912 ग्रीष्मकालीन ओलंपिक कार्यक्रम में 18 विषयों और 102 घटनाओं के 14 खेल शामिल हैं। प्रत्येक अनुशासन में घटनाओं की संख्या कोष्ठकों में देखा जाता है।
• 2
भाग लेने वाले देश
स्टॉकहोम में 28 राष्ट्रों ने भाग लिया। जापान ने पहली बार ओलंपिक खेलों में एशियाई देश का पहला प्रदर्शन दिखाया। मिस्र ने अपनी पहली उपस्थिति भी बनाई, जैसे आइसलैंड, पुर्तगाल और सर्बिया। चिली ने एक राष्ट्रीय टीम के रूप में अपनी पहली उपस्थिति बनायी जो खेलों में भाग लेने वाले चौदह एथलीटों के साथ थी, हालांकि इसमें 1896 खेलों में एक व्यक्ति को भी शामिल किया गया था। आर्मेनिया के पहले एथलीटों ने तुर्क साम्राज्य (तुर्की के रूप में संदर्भित) की टीम के भाग के रूप में भी प्रतिस्पर्धा की। सर्बिया की उपस्थिति केवल 2008 ग्रीष्मकालीन ओलंपिक तक एक स्वतंत्र राष्ट्र के रूप में एक गेम में हुई थी।
यह पिछले ओलंपिक था जहां "निजी प्रविष्टियों" की अनुमति थी (यानी किसी देश की आधिकारिक तौर पर चयनित टीम का हिस्सा नहीं)। अर्नोल्ड जैक्सन एक ऐसा था, 1500 मीटर की दूरी पर 0.1 सेकंड तक, एक अमेरिकी तिकड़ी के आगे, जो कि मजबूत पसंदीदा थे, उस समय "सबसे बड़ी दौड़ कभी रन" के रूप में प्रशंसित था।
पदक गिनती
ये शीर्ष 10 राष्ट्र हैं, जो 1912 के खेलों में पदक जीते थे। पदक खुद को ठोस स्वर्ण पदक शामिल थे, आखिरी बार ये बाहर दिए गए थे।
हिन्दू राष्ट्रवाद
हिन्दू राष्ट्रवाद का सामूहिक रूप से सन्दर्भ, भारतीय उपमहाद्वीप की देशज आध्यात्मिक और सांस्कृतिक परम्पराओं पर आधारित, सामाजिक और राजनीतिक अभिव्यक्तियों से हैं। कुछ अध्येताओं का यह वाद हैं कि हिन्दू राष्ट्रवाद एक सरलीकृत अनुवाद है, और इसका बेहतर वर्णन "हिन्दू जो देश के लिए समर्पित है" शब्द से होता हैं।
1923 में हिन्दू राष्ट्रवादी विनायक दामोदर सावरकर द्वारा लोकप्रिय की गई अवधारणा हिन्दुत्व, भारत में हिन्दू राष्ट्रवाद का मुख्य रूप है। हिन्दू राष्ट्रवादी स्वयंसेवक संगठन राष्ट्रीय स्वयंसेवक संघ (आरएसएस) द्वारा हिन्दुत्व की हिमायत की जाती है, जिसे व्यापक रूप से सहबद्ध संगठन विश्व हिन्दू परिषद के साथ भाजपा के जनक संगठन के रूप में माना जाता है।
इज़ाडोरा डंकन
इज़ाडोरा डंकन (अंग्रेज़ी: Isadora Duncan)(२६ मई, १८७७ - १४ सितंबर, १९२७) एक अमेरिकी नर्तकी थीं। उनका पूरा नाम था ऐंगिला इज़ाडोरा डंकन और उनका जन्म सेन फ़्रांसिस्को, कैलिफ़ोर्निया में हुआ था। इज़ाडोरा डंकन को कई लोग आधुनिक नृत्य की जननी मानते हैं। यद्यपि अपने जीवन के बाद के वर्षों में वह अमेरिका में केवल न्यूयार्क में प्रसिद्ध हुईं, लेकिन उन्होंने पूरे यूरोप का मनोरंजन किया।
नृत्य ही नहीं, जीवन में भी प्रयोगों की पक्षधर इज़ाडोरा की आत्मकथा माय लाइफ पढ़ने के बाद कला को समर्पित स्त्री के सभी पहलू उजागर होते हैं, साथ ही मन में प्रश्न उठता है, क्या कलाकार स्त्री एक सामान्य सहज जीवन नहीं जी सकती। इज़ाडोरा ने अपने समय से बहुत आगे जाकर जो प्रयोग किए, वह तत्कालीन समय के आलोचकों-कट्टरपंथियों को रास नहीं आए। इसके पश्चात भी इंग्लैंड के प्रसिद्ध नृत्य समीक्षक रिचर्ड ऑस्टिन ने माना कि वह विश्व की महानतम नृत्यांगनाओं में से एक थीं, जो स्वयं भी नहीं समझ पाती थी कि वह क्या नृत्य कर रही हैं। उनके माता-पिता आइरिश मूल के थे, लेकिन वे अलग हो गए थे। मां संगीत जानती थीं और पियानोवादन ही उनकी आजीविका का साधन बना। अभावग्रस्त जीवन ने उन्हें पारंपरिक तौर पर शिक्षा-दीक्षा की आज्ञा नहीं दी। इस प्रकार नृत्य उनके अपनी परिश्रम, क्षमताओं व आंतरिक अनुभूतियों की देन था। उनका सपना था-ऐसे नृत्य विद्यालय की स्थापना करना जहां दुनिया भर के बच्चे प्रशिक्षण ले सकें, पर आर्थिक परेशानियों व शिष्याओं की भद्दता ने उनका सपना पूरा नहीं होने दिया।
१९१३ में हुई एक दुर्घटना में उन्होंने अपने दोनों बच्चों को खो दिया। इसके बाद उन्होंने फिर एक बच्चे को जन्म दिया, किंतु वह भी जन्म के कुछ देर बाद ही मर गया। इन त्रासदियों ने इज़ाडोरा को भीतर तक हिला दिया। इस बीच उनका अपना स्वास्थ्य बहुत गिर गया। खुले हाथों खर्च करने वाली इज़ाडोरा अपने अंतिम दिनों में बहुत तंगहाली में रहीं। १४ सितंबर १९२७ को लगभग ५० वर्ष की आयु में इज़ाडोरा ने जीवन की अंतिम सांसें लीं।
अस्पृश्यता
अस्पृश्यता का शाब्दिक अर्थ है - न छूना। इसे सामान्य भाषा में 'छूआ-छूत' की समस्या भी कहते हैं। अस्पृश्यता का अर्थ है किसी व्यक्ति या समूह के सभी लोगों के शरीर को सीधे छूने से बचना या रोकना। ये मान्यता है कि अस्पृश्य लोगों से छूने, यहाँ तक कि उनकी परछाई भी पड़ने से उच्च जाति के लोग 'अशुद्ध' हो जाते हैं और अपनी शुद्धता वापस पाने के लिये उन्हें पवित्र गंगा-जल से स्नान करना पड़ता है। भारत में अस्पृश्यता की प्रथा को संविधान के अनुच्छेद 17 के अंतर्गत एक दंडनीय अपराध घोषित कर दिया गया है। अनुच्छेद 17 निम्नलिखित है-
संवैधानिक प्रावधानों के अतिरिक्त अस्पृश्यता के उन्मूलन के लिये कुछ विधिक प्रावधान भी किये गए हैं –
कारण
राजनैतिक इतिहास  - अछूत जिन्हे सरकारी तौर पर आनुसूचित जनजाति के नाम से भी जाना जाता है मध्यकालीन इतिहास से मिलता ये ऐसे वर्ण है जिनका विवरण प्राचीन भारतीय वर्ण व्यवस्था में भी नहीं मिलता ।
जहां प्राचीन सामाजिक ग्रंथों में भी इस वर्ण को जगह नहीं मिली न ही इस का कोई उल्लेख ही मिलता है ।
मगर इन्हे उन प्राचीन सामाजिक समूहों से जरूर जोड़ा जा सकता है जिन का इतिहास कोई सभ्यता नहीं लिखती ।
गुलाम बनाए गए लोगों को दूसरे दर्जे की नागरिकता दी गई जब की पहले दर्जे की नागरिकता जीतने वाले कबीले के लोगों को मिली ।
पहले दर्जे की नागरिकता पाने वाले नागरिक अपनी बुद्धि शौर्य कार्यकौशल और मेहनत के आधार पर चार में से किसी भी वर्ण में अपनी जगह बना सकते थे ।
वही दूसरी ओर हारे हुए लोगों के दूसरे दर्जे के नागरिक अधिकार थे । पर उपनिवेशिक शक्तीयो के हाथों गुलाम बने लोग वो थे, जिन की जमीन जायदाद सब उपनिवेशिक ताकतों ने हतिया ली थी, जो परिवार उपनिवेशिक ताकतों के सामने झुक गए उन्होंने दूसरे दर्जे की नागरिकता प्राप्त की और जिन लोगों ने नई उपनिवेशिक ताकतों का समर्थन नहीं किया और जंगलों के जा कर छुप गए और छापामार युद्ध के माध्यम से ताकतवर उपनिवेशिक सत्ता को कमजोर करते रहे ताकि मौका मिलते ही उपनिवेशिक सत्ता दहाई जा सके ,ये लोग बागी कहलाए । ये ब्राहमण (राज्य भक्त) थे जो राज्य के अंत के बाद भी अपने पूर्वजों की आदर्श व्यवस्था के लिए लड़ रहे थे ।
बागी(राज्य विरोधी ) उपनिवेशिक राज्य के विरोधी थे जो जंगलों में छुप कर उपनिवेशिक सत्ता को चोट पहुचाने के लिए उन के समर्थक व्यापारियों को और उपनिवेशिक भाड़े के कातिलों को मौका मिलते ही मार देते और लूट लेते ।
पर बागी होना कोई आसान नहीं था राज्य में रहते हुए राज्य से दुश्मनी सिर्फ बागियों को ही नहीं झेलनी पड़ती थी बल्कि उन का पूरा परिवार और कई बार पूरा खानदान राज्य द्वारा तिरस्कृत कर दिया जाता था।
बागियों के परिवारों को कोई भी व्यापारी काम पर नहीं रखता था व्यापारी डरते थे कही ये लोग बागियों से मिल कर उन पर डाका न डलवा दे।
राज्य वैसे ही बागियों के परिवार शक की दृष्टि से देखता, कोई भी डाका पड़ने पर इस समुदाय के सभी इंसानों को राज्य गिरफ्त में लेता ।
इन की स्त्रिया और बड़े बूड़ों को राज्य द्वारा उठा लिया जाता और बागियों को राज्य के सामने हतियार डालने पर मजबूर किया जाता । वही बागी अन्य बागियों के साथ मिल जनक्रांतियों की रचना करते और हर सत्ता पलट के बाद वे पुनः मुख्य धार का हिस्सा बनते ।
वही प्राचीन कल्याणकारी गणतांत्रिक व्यवस्थाओ में अगर वे किसी आक्रमणकारी को हराते भी तो उस के कबीले में हिरण्यगर्भ अनुष्ठान करवाते जहां उस राज्य के नागरिक अपने नेतृत्वकर्ता का चुनाव करते और इस के साथ ही जीते गए राज्य में कल्याणकारी गणतांत्रिक व्यवस्था की स्थापना करते ऐसे राजा हिरण्यकाश्यप राजा के नाम से जाने जाते ये नया राज्य गणतांत्रिक व्यवस्था अपनाते ही गणतांत्रिक गठबंधन में शामिल हो जाता था ।
इस लिए प्राचीन गणतांत्रिक व्यवस्था(शैविक दर्शन) में जहां जनसभा राज करती थी व जल जंगल जमीन पूरे समाज की सामुहिक संपत्ति थी वहाँ लोगों के पास कोई वजह नहीं थी बागी होने के लिए इस लिए गणतांत्रिक कल्याणकारी व्यवस्था में बागी समाज नहीं पनपे वही अन्य कल्याणकारी राज्य व्यवस्थाओ ने भी युद्ध व अन्य आपदा से ग्रस्थ निवासियों को मूल धार में लाने के लिए हमेशा प्रयतनसर रहे ।
प्राचीन भारतीय गणतांत्रिक व्यवस्था के इलावा अन्य कल्याणकारी सामाजिक व्यवस्था भी राज्य द्वारा तरस्कृत व बागी समाज को जमीन व न्याय के माध्यम से पुनः मुख्य धार में आने में मदद करते ।
पर भारतीय उपमहाद्वीप में उत्तर भारतीय राष्ट्रो में 16 वी शताब्दी की शुरुवात मुग़ल सल्तनत के नाम से एक नई  उपनिवेशिक ताकत आगमन हुआ जिस की वजह से भारतीय उपमहाद्वीप में नए बागी समाजों का उदय हुआ । मुगल साम्राज्य ने उत्तर भारत में अनेकों विवाहों के माध्यम से अपनी जड़ों को मजबूत बनाया ।
पर दक्षिण भारतीय क्षेत्रों में मुगल साम्राज्य स्थाई रूप से कभी स्थापित नहीं हो सका इस लिए बागी समाज स्थाई रूप से न ही बागी रहा, न ही स्थाई रूप से राज्य विरोधी ।
महाराष्ट्र में बागियों के एक सफल आंदोलन ने मराठा के उदय से भी मध्य भारत में बागियों को वापस मुख्य धार से जुडने का मौका मिला ।
वही दूसरी तरफ मुगल शासित क्षेत्रों में भी जहां लोग जो मुगल शासन से सहमत नहीं थे बागियों की एक बड़ी तादात उत्पन्न हुई जिस के एक हिस्से ने प्रकृतिवादि सिख गुरुओ का अनुसरण किया और बागियों ने उत्तर भारत में एक नए समुदाय का उदय हुआ जिसने आगे चल कर सिख साम्राज्य की नीव रखी ।
काफी बागी हार के बाद शिवालिक के शैविक प्रदेशों में चले गए जहां उन्हे शरण मिली ।
मगर उत्तर भारत के मुगल शासित क्षेत्रों में बागियों की स्थिति बहुत खराब थी। बागी आत्मसम्मानी लोग थे जो किसी भी दुश्मन के आगे झुकना पसंद नहीं करते थे । इसलिए ताकतवर दुश्मन इन को बंदी बना इन से इंसानी मैला उठवाने जैसे जलील कामों पर मजबूर किया ताकि उन के आत्मसमान पर ठेस लगे । उन पर नई राज्य व्यवस्था (आस्था) अपनाने का भी दबाव डाला जाता ।
मुगल के अंत होने पर ही अछूत मूल समुदाय का हिस्सा बन सकते थे पर उत्तर भारतीय बागी समाज की किस्मत कुछ ज्यादा अच्छी नहीं थी ब्रिटिश ईस्ट इंडिया कंपनी रेनेस्सा के साथ आई जहां आस्था के हाथ से वो सारी सत्ता की शक्तीय छिन चुके थे और आस्था सिर्फ पैदायशी रीलिजन और जाति का ठप्पा बन कर रह गई थी इस लिए नई ब्रिटिश व्यवस्था के आने से बागियों पर अछूत का लगा ठप्पा बरकरार बना रहा ।
ब्रिटिश पूर्वी इंडिया कंपनी जो खुद एक उपनिवेशिक ताकत के रूप में आई,अन्य उपनिवेशिक ताकतों की तरह उस ने भी प्राकृतिक संसाधनों की लूट शुरू कर दी इस के लिए ईस्ट इंडिया कंपनी ने अन्य उपनिवेशिक ताकतों की तरह लोगों की जमीनों पर कब्जा किया जिस से  उस ने एक नए बागी वर्ण का निर्माण किया जो आगे चल कर ठग के तौर पर प्रसिद्ध हुए ।
क्यों की ठगों पर पहले ही 1782 ऐक्ट के तहत पैदायशी हिन्दू और मुस्लिम के ठप्पे लग चुके थे इस लिए नए अछूत वर्ण को ठग या क्रिमिनल ट्राइब के नाम से नया ठप्पा प्रदान किया गया ।
प्राचीन भारतीय शासकों की तरह मुगल ने भी अलग अलग भारतीय कबीलों के साथ अलग अलग संधि कर रखी थी जिस से मुगलों को एक तरफ स्थानीय बागियों से सुरक्षा मिलती थी वही दूसरी तरफ ये संधिया मुगल साम्राज्य को शक्ति भी प्रदान करती थी ।
पर ईस्ट इंडिया कंपनी ने इन छोटे कबीलों का पूरी तरह दमन कर दिया इन की जमीने व जायजाद अपने समर्थक जमीदारों को बेच दी या बाट दी गई । पूरी तरह उपनिवेशिक ताकतों द्वारा बर्बाद ये कबीले आर्थिक व सामाजिक रूप से बर्बाद कर दिए गए ।
ताकतवर उपनिवेशिक ताकतों द्वारा बर्बाद का दिए गए ये विस्थापित परिवार टुकड़ों में फैल गए ताकि दुश्मन की सीधा नज़र से बच सके और छोटी संख्या में होने के बावजूद ये लोग काफी छापामार युद्ध के माध्यम से काफी प्रभावी साबित हुए इन लोगों ने मुगलों के हारने के बाद ब्रिटिश समर्थक व्यवसाई व ब्रिटिश सैनिकों को अपना मुख्य निशाना बनाया ।
नए ब्रिटिश कालीन बागियों की मुख्य खासियत ये थी कि मुगल साम्राज्य में जहां भारतीय उपमहाद्वीप के मूल निवासी ही बागी बने थे पर ब्रिटिश राज के बागियों में सिर्फ पैदायशी हिन्दू का ठप्पा लगे लोग ही नहीं पैदायशी मुस्लिम का ठप्पा लगे लोग भी बराबर रूप से शामिल थे ।
बागियों में पैदायशी रीलिजन और जाति के ठप्पे के आधार पर कोई बटवारा नहीं था यह इस बात को सीधा दर्शाते है कि भारतीय बागी सिर्फ अपने सम्मान ,अधिकारों,और स्वतंत्रता के लिए लड़े न की ईस्ट इंडिया कंपनी द्वारा लगाए गए पैदायशी रीलिजन और कास्ट ठप्पे के आधार पर लड़े ।
जब की हिन्दू महासभा और मुस्लिम लीग जैसे गुट ईस्ट इंडिया कंपनी द्वारा लगाए गए पैदायशी रीलिजन और कास्ट के ठप्पे के अनुसार लोगों को एकजुट करने की कोशिश कर रहे थे और यही वो कारण था की हिन्दू महासभा और मुस्लिम लीग जैसी पैदायशी रीलिजन और कास्ट का ठप्पा मानने वाली ये फासिस्ट पार्टीय कभी आम जनता का समर्थन पाने में उस समय तक असफल रही ।
जैसा की हम आज भी देखते है कि ब्रिटिश सिवलाइज़्ड सिस्टम जो लोगों पर पहले कॉमन वेल्थ और आज के समय में ग्लोबल ईकानमी सिस्टम के तौर पर लागु है वहाँ लोग ग्लोबल सिस्टम द्वारा लगाए पैदायशी रीलिजन और कास्ट के आधार पर बटे एक दूसरे के खून के प्यासे है।
ऐसे आधुनिक समाज को civilized कहा जाता है, जहां लोग सिस्टम द्वारा लगाए गए पैदायशी रीलिजन और जाति के आधार पर बटे है जहां पैदायशी रीलिजन और जाति के सरकारी ठप्पे के आधार पर लोगों को नागरिकता दी जाति है ।
और बागी तब तक अछूत ही बने रहेंगे क्यों की आजादी सिस्टम से मिलती है लोगों से नही ।
मगर ये स्थिति 20 वी शताब्दी के बुद्धिजीवी समृद्ध परिवारों के बागियों के साथ वो व्यवहार नहीं हुआ जो आदिवासियों व कबीलों के साथ घटित हुआ ।
समाजशास्त्रियों के अनुसार 'अस्पृश्यता की जननी ऊँच-नीच की भावना है'। अस्पृश्यता के तीन कारण है:
प्रजातीय भावना
अस्पृश्यता का सर्वप्रथम कारण प्रजातीय भावना का विकास है। कुछ प्रजातियाँ अपने को दूसरे प्रजातियों से श्रेष्ठ मानती हैं। अमेरिकी गोरे, नीग्रो जाति के लोग को हेय मानते हैं, इसके अतिरिक्त विजेता प्रजातियाँ पराजित जातियों को हीन मानती है।
भारत में सवर्ण जातियों द्वारा छुआछूत माना जाता था।
सामाजिक कारण
प्रजातीय एवं धार्मिक कारणों के अतिरिक्त अस्पृश्यता के सामाजिक कारण भी हैं। समाज में प्रचलित रूढियों और् कुप्रथाओं के कारण भी समाज में वर्गभेद उत्पन्न होते हैं। यह वर्गभेद अस्पृश्यता के विकास में सहायक सिध्द होते हैं।
समय के परिवर्तन के साथ मनुष्यों के विचारों में भी परिवर्तन हुआ। जैसे-जैसे विज्ञान की प्रगति होती गई, समाज आर्थिक रूप से विकसित होता गया। समाज में सर्वत्र पैसे का बोलबाला हो गया। आज मानव की सामाजिक स्थिति पैसे से आँकी जाती है। आज वही श्रेष्ठ है, जो धनी है। अतः सामाजिक स्थिति जन्मजात न होकर अर्जित हो गई। सामाजिक स्थिति में परिवर्तन के साथ साथ अस्पृश्यता का भयानक वृक्ष डगमगाने लगा है।
शिक्षा
शिक्षा का उद्देश्य है-समाज में प्रचलित रूढियों, धर्मांधता, संकीर्णता की भावना को दूर करना, जिससे अस्पृश्यता स्वयं ही दूर होगी। जब मानव के दृष्टिकोण में परिवर्तन होकर उसमें विश्वबंधुत्व की भावना का विकास होगा तो उच्च एवं निम्न वर्गों के मध्य का अंतर स्वयं ही समाप्त हो जाएगा।
जाति-प्रथा का उन्मूलन
हिंदू समाज में विद्यमान जाति-उपजाति प्रथा को समाप्त करके एक भारतीय जाति का विकास करने पर अस्पृश्यता के इस कलंक से मुक्ति प्राप्त की जा सकती है।
राजकीय पदों पर नियुक्ति
सरकार इस विषय में विशेष जागरूक है। विभिन्न राजकीय पदों पर अनुसूचित जाति के पढे-लिखे युवकों की नियुक्ति का प्रतिशत निश्चित कर दिया गया है। इससे उसमें आत्मगौरव तथा नवीन चेतना का संचार हुआ है।
आर्थिक विकास
हरिजनों को कृषि तथा गृह-उद्योग के लिए जमीन, हल, बैल आदि तथा अन्य आर्थिक मदद राज्य की ओर से मिलनी चाहिए। हरिजनों की आर्थिक दशा में सुधार के लिए सूदखोरी की रोकथाम के लिए कानून बनाने चाहिए, जिससे हरिजनों की रक्षा हो सके। समाज में अस्पृश्यता के दोषों को प्रचार द्वारा दूर करना चाहिये जिससे अस्पृश्यों को मानवीय अधिकार प्राप्त करने में सहायता मिल सके।
जीभ
जीभ मुख के तल पर एक पेशी होती है, जो भोजन को चबाना और निगलना आसान बनाती है। यह स्वाद अनुभव करने का प्रमुख अंग होता है, क्योंकि जीभ स्वाद अनुभव करने का प्राथमिक अंग है, जीभ की ऊपरी सतह पेपिला और स्वाद कलिकाओं से ढंकी होती है। जीभ का दूसरा कार्य है स्वर नियंत्रित करना। यह संवेदनशील होती है और लार द्वारा नम बनी रहती है, साथ ही इसे हिलने-डुलने में मदद करने के लिए इसमें बहुत सारी तंत्रिकाएं तथा रक्त वाहिकाएं मौजूद होती हैं। इन सब के अलावा, जीभ दातों की सफाई का एक प्राकृतिक माध्यम भी है।
पेशीय संरचना
जीभ में 4 अंतःस्थ तथा 4 बाह्यस्थ पेशियां होती हैं।
"अंतःस्थ" का अर्थ होता है कि ये पेशियां हड्डियों से जुड़ी नहीं होती. ये जीभ का आकार बदलने के लिए कार्य करते हैं।
1. सुपीरियर लॉगिट्यूडिनल फाइबर: ये जीभ को छोटा करते हैं।
2. इंफीरियर लॉगिट्यूडिनल फाइबर: ये जीभ को छोटा करते हैं।
3. वर्टिकल फाइबर: ये जीभ को चौड़ा तथा चपटा करते हैं।
4. ट्रांसवर्स फाइबर: ये जीभ को संकरा और लंबा बनाते हैं।
ये जीभ की स्थिति को बदलने के लिए कार्य करती है
1. जेनिग्लोसस
2. हाइग्लोसस
3. स्टाइग्लोसस
4. पैलैटोग्लोसस
संवहनी संरचना
जीभ को रक्त की आपूर्ति लिंगुअल धमनी से की जाती है, जो एक्सटर्नल कैरोटिड आर्टरी की एक शाखा होती है। मुख के तल में लिंगुअल धमनी से भी रक्त की आपूर्ति होती है। डाइजेस्ट्रिक पेशी के इंटरमीडिएट टेंडन, माय्लॉयड पेशी के पश्च किनारे एवं हाइपोग्लोसल तंत्रिका द्वारा निर्मित त्रिभुज ‘पाइरोगोव्स’, ‘पाइरोगोफ्स’ या ‘पाइरोगोव- बेल्क्लार्ड की त्रिभुज कहलाती है। अंदर के क्षेत्र लिंगुअल धमनी क्षेत्र होता है, जो जीभ से अनियंत्रित रक्तस्राव को रोकने का बेहतर स्थान होता है।
जीभ में सेकंडरी रक्त सप्लाइ भी होती है, जो फेशियल धमनी के टॉन्सिलर शाखाओं से तथा एसेंडिंग फैरेंगियल धमनी से की जाती है।
तंत्रिकाओं की आपूर्ति
जीभ के अग्र 2/3 के लिए स्वाद की अनुभूति फेशियल तंत्रिका (कोर्डा टिम्पैनी CN7) द्वारा होती है। अग्र 2/3 की सामान्य अनुभूति लिंगुअल तंत्रिका द्वारा होती है, जो ट्राइगेमिनल तंत्रिका CN V के V3 की एक शाखा होती है।
पश्च 1/3 के स्वाद तथा सामान्य अनुभूति ग्लोफैरिंगियल तंत्रिका (CN 9) द्वारा मिलती है।
सिवा एक एक्सट्रिंसिक पेशी- प्लैटोग्लोसस को छोड़कर, जिसमें फैरिंगियल प्लेक्सस के CN10 की तंत्रिकाएं होती हैं, जीभ की सभी अंतःस्थ तथा एक्सट्रिंसिक पेशियों में हाइपोग्लोसल तंत्रिका (CN 12), की आपूर्ति होती है।
लंबाई
ओरोफैरिंक्स से लेकर शिख तक जीभ की औसत लंबाई 10 cm (4 इंच) होती है।
गैर मानव जीभ
अधिकतर कशेरुकी प्राणियों में जीभ मौजूद होती हैं।
कुत्ते तथा बिल्लियों जैसे स्तनपाइयों में जीभ का उपयोग प्रायः शरीर के रोओं की सफाई के लिए किया जाता है। इन प्रजातियों की जीभ की बनावट काफी खुरदरी होती है, जिससे ये जंतु तेल तथा पारासाइटों को हटा सकते हैं। चूंकि कुत्ता अपने शारीरिक कार्यों को बढ़ा सकता है, इसलिए अधिक रक्त प्रवाह के कारण उनकी जीभ भी लंबी हो जाती हैं। जीभ उसके मुंह से बाहर लटक आती हैं और जीभ की नमी रक्त प्रवाह को ठंडा करती है।
कुछ जंतुओं की जीभ शिकार को पकड़ने के लिए विशेष रूप से अनुकूलित होती हैं। उदाहरण के लिए, छिपकली, मेंढक तथा एंटईटर में परिग्राही (prehensile) जीभ होती हैं।
मछलियों की कई प्रजातियों में उनके मुख के अधार पर छोटे फोल्ड होते हैं, जो शायद औपचारिक रूप से जीभ माने जाते हैं, पर अधिकतर टेट्रापोडों में पाई जाने वाली वास्तविक जीभों की तरह उनमें पेशीय जीभ अनुपस्थित होती हैं।
अन्य जंतुओं में ऐसे अंग होते हैं, जो जीभ के समान कार्य करते हैं, जैसे- तितलियों की बारीक सूंड़ या घोंघे पर निकला रैडुला, पर ये कशेरुकियों में पाई जाने वाली जीभ से जुड़े नहीं होते.
भोजन के रूप में
कुछ जंतुओं की जीभ खाई जाती है और कभी-कभी उन्हें काफी भी ज़ायकेदार माना जाता है। युनाइटेड किंगडम के अलास्का में गाय की जीभ का आहार काफी लोकप्रिय है। अमेरिका के कोशर डिलिकेटेंस (Kosher delicatessens) में हॉट टॉन्ग सैंडविच का खूब प्रयोग होता है। युनाइटेड किंगडम में जीभ के बने खाद्य पदार्थ स्थानीय परचून में धड़ल्ले से मिल जाते हैं, जहां यह पीसे जाने के बाद जिलेटिन में डालकर मांस के रिफॉर्म्ड स्लाइस के रूप में मिलती हैं। टैको डी लेंगुआ (स्पेनिश में लेंगुआ का अर्थ होता है जीभ) एक गौमांस से भरा एक टैको होता है तथा यह मेक्सिकन व्यंजनों में खास तौर से लोकप्रिय है। जीभ को बिरिया के रूप में भी तैयार किया जा सकता है। सूअर तथा गाय की जीभ चीन के व्यंजनों में शामिल है। बत्तख की जीभों को कभी-कभी शेचुआन व्यंजनों में शामिल किया जाता है, जबकि भेड़ की जीभों को कभी-कभी कंटिनेंटल तथा कंटेप्ररी अमेरिकी पकवानों में शामिल किया जाता है। कॉड की तली हुई जीभ नॉर्वे तथा न्यूफाउंडलैंड में मछली के व्यंजनों में काफी आम है। चेक रिपब्लिक तथा पोलैंड में सूअर की जीभ को स्वादिष्ट व्यंजनों में शुमार किया जाता है और इसे तैयार करने के कई तरीके हैं। पूर्वी स्लाविक देशों में सुअर और गाय की जीभों को उबालकर, हॉर्सरैडिश या जेल के साथ गार्निश्ड कर धड़ल्ले से खाया जाता है; गाय की जीभ काफी ऊंची कीमत में मिलती है और अधिक स्वादिष्ट मानी जाती है।
व्युत्पत्ति
टंग (tongue) शब्द की उत्पत्ति ओल्ड इंग्लिश टंग (tunge) से हुई है, जो प्रोटो-जर्मैनिक टंगन (tungōn) से विकसित हुआ। अन्य जर्मैनिक भाषाओं में यह अन्य रूपों में मौजूद है, जैसे- वेस्ट फ्रीजियन में टोन्ग (tonge), डच/अफ्रीकन में टॉन्ग (tong), डेनिश/नॉर्वेजियन तथा टुंग (tunge) और आइलैंडिंक/फैरोसे/स्वीडिश में टुंगा (tunga). ue से समाप्त होने वाले शब्द चौदहवीं शताब्दी के प्रतीत होते हैं, जो “सही उच्चारण” देने का प्रयास करते हैं, पर यह न तो “एटीमॉलोजिकल न ही फॉनेटिक” है। कुछ लोग सोलहवीं शताब्दी की तरह ही टुंग (tunge) तथा टोन्ग (tonge) का उच्चारण करते हैं।
इसे मदर टंग के मुहावरों में लैंगुएज के बहुरूप की तरह ही प्रयोग किया जाता है। कई भाषाओं में “टॉन्ग” तथा “लैंगुएज” के लिए एक जैसे शब्द होते हैं।
वाणी के प्रतिरूप
शब्द को याद करने में असफल होने को सामान्यतः टिप-ऑफ-द-टॉन्ग कहते हैं। “टॉन्ग इन चीक ” का अर्थ ऐसे वकतव्य से है, जिसे जरा भी गंभीरता से न लिया जाने वाला माना जाता है; जिसे छोटे व्यंग्यात्मक हास्य के रूप में कहा गया हो। “टॉन्ग ट्विस्टेड” एक ऐसा शब्द है, जिसे किसी शब्द या वाक्यांश के सही उच्चारण में असफल होना माना जाता है। टॉन्ग ट्विस्टेड एक ऐसा मुहावरा है, जो काफी कठिन उच्चारण वाले शब्द के लिए प्रयोग किया जाता है। “टॉन्ग-टाइड” का अर्थ होता है, आप जो कहना चाहते हैं, दुविधा या मनाही के कारण उसे कहने की असमर्थता. “कैट गॉट योर टॉन्ग” मुहावरे का अर्थ होता है किसी व्यक्ति का शब्दहीन हो जाना. “टु बाइट वन्स टॉन्ग” मुहावरा का प्रयोग किसी विचार को दमन करने के लिए किया जाता है, जिसे खास कर दूसरे व्यक्ति की उपस्थिति में विवादास्पद विचार की स्थिति में किसी उल्लंघन करने से बचने के लिए आप नहीं कहते.
धैर्य
वैज्ञानिक परिप्रेक्ष्य
विकासात्मक मनोविज्ञान और संज्ञानात्मक तंत्रिकाविज्ञान में धैर्य का अध्ययन निर्णयन समस्या के रूप में किया जाता है, जहाँ चयन इस बात का होता है कि व्यक्ति तात्कालिक या लघु-आवधिक तुच्छ पुरस्कार को वरीयता देता है या दीर्घकालिक अधिक मूल्यवान प्रतिदान को। विकल्प दिये जाने पर सभी प्राणियों, जिनमें सामाजिक प्राणी मनुष्य भी शामिल है, का झुकाव दीर्घावधिक लाभ के बजाय लघु-आवधिक लाभ की तरफ होता है। हालांकि यह झुकाव अक्सर दीर्घावधिक प्रतिदान के साथ जुड़े बेहतर लाभ के बावजूद होता है।
म्यूकर
म्यूकर (Mucor) एक प्रकार का कवक है। यह पौधा सड़ी-गली चीजों पर उगा रहता है। यह सफेद, मटमैला रंग का दिखाई पड़ता है। इसमें अनेक पतले-पतले सफेद कोमल कवक तन्तु पाये जाते हैं। यह कई शाखाओं में बँटकर कवक-जाल बनाते हैं। इसकी कवकजाल से पतली-पतली शाखायें निकलकर बाहर की ओर आती हैं। इसके ऊपर का अन्तिम सिरा फूलकर गोल हो जाता है जिसे बीजाणुधानी कहते हैं।
चैनल एस
चैनल एस एक बांग्ला टीवी चैनल है। यह एक मनोरंजन चैनल है।
वहीदपुर गाँव, छिबरामऊ (कन्नौज)
वहीदपुर छिबरामऊ, कन्नौज, उत्तर प्रदेश स्थित एक गाँव है।
स्वचालन
स्वयंचालित मशीनें (Automatic Machines) ऐसी मशीनें हैं जो मानव प्रयास के बिना भी किसी प्रचालन चक्र को पूर्णत: या अंशत: संचालित करती हैं। ऐसी मशीनें केवल पेशियों का ही कार्य नहीं करतीं वरन् मस्तिष्क का कार्य भी करती हैं। स्वयंचालित मशीनें पूर्ण रूप से या आंशिक रूप से स्वयंचालित हो सकती हैं। ये निम्नलिखित प्रकार का कार्य कर सकती हैं:
लाभ
स्वयंचालित मशीनों के लाभ ये हैं :
कुछ स्वयंचालित मशीनें
किसी संयंत्र में कितना स्वचालित अंश होगा, यह लागत, प्राप्यता और अन्य प्रतिबंधों (limitations) पर निर्भर करता है। किसी संयंत्र के समस्त भागों को या संयंत्र के किसी एक भाग को या किसी संयंत्र की अनेक मशीनों या विभागों को स्वयंचालित रखना संभाव्य और व्यावहारिक हो सकता है। कुछ संयंत्र ऐसे हो सकते हैं कि उनका कुछ अंश ही स्वयंचालित रखना व्यावहारिक हो सकता है। कुछ स्वयंचालित रखना व्यावहारिक हो सकता है। कुछ संयंत्र ऐसे हो सकते हैं कि उनका कुछ अंश ही स्वयंचालित रखना व्यावहारिक हो सकता है। कुछ स्वयंचालित मशीनों के उदाहरण निम्नलिखित हैं :
इनके अतिरिक्त सूत कातने, कपड़ा बुनने, फसल काटने और तौलने आदि की भी स्वयंचालित मशीनें बनी हैं। भिन्न-भिन्न प्रकार के उद्योग-धंधों में काम आनेवाली जो अनेक प्रकार की विशिष्ट मशीनें आज बनी हैं।
दूसरे प्रकार के औजार में मशीन में छड़ का भरण होता और समस्त चक्र तब तक स्वयंचालित होता है जब तक समान छड़ खत्म नहीं हो जाता। अब नवीन छड़ डालकर चक्र पुन: चालित होता है।
मशीन एक टकुआवाली या बहुटकुआवाली हो सकती है। बहुटकुअवाली मशीन में कई छड़ भ्रमित होते हैं और साथ-साथ मशीन का कार्य चलता रहता है।
स्वयंचालित मशीनी औजारों के अन्य उदाहरण हैं - पेषण चक्की, गियर काटने की मशीन, मिलिंग मशीन, छेदने की मशीन इत्यादि।
रूपद (Template) के संसर्ग में कंटिका (Stylus) मशीन स्लाइडों को चालू करता है और औजार वांछित मार्ग का अनुसरण करते हुए समोच्च रेखा (Contour) का पुनरुत्पादन करते हैं। कंटिका उन वैद्युतीय या द्रवचालित युक्तियों (Hydraulic devices) को प्रचालित (operate) कर सकती है जो मशीन स्लाइडों को चलानेवाली मोटरों को नियंत्रित करती है।
स्थानांतरण मशीनों का प्रमापन - मशीन चलते समय विशिष्ट मशीनों में यथार्थता का निर्दिष्ट नियंत्रण वांछित है। चूँकि बहुत से प्रचालन होते हैं अत: स्थानांतरण मशीनों में कुछ अंतर्प्रक्रम और बहिर्प्रक्रम प्रमापन प्रविधियों का उपयोग होता है। ढली हुई वस्तुओं और मशीनित तलों (machined surfaces) की जाँच तथा विभिन्न भागों की स्वत: अस्वीकृति भी रहती है।
संख्यात्मक नियंत्रण के लिए जो मशीन औजार लिए गए हैं वे ये हैं - जिग वेधन मशीनें, पेषण तथा खराद मशीनें।
स्वयंचालित मशीनों पर नियंत्रण के प्रकार
मशीन के विभिन्न प्रचालनों के नियंत्रणार्थ ये युक्तियाँ सरलतम तथा सामान्य हैं। ये स्वयंचालित भरण (feeding) में तथा दाबयंत्र (Presses) और पेंचमशीनों के विभिन्न पुर्जों के हटाने में भी प्रयुक्त होती हैं। कैम विभिन्न स्लाडडों की गति को नियंत्रित करते हैं तथा स्वयंचालित खराद मशीनों का संभरण करते तथा उन्हें गति प्रदान करते हैं।
अनुरेखक नियंत्रण
कंटिका टेंपलेट का अनुसरण करती है और औजारों की गति कंटिका द्वारा द्रवचालित या वैद्युतीय युक्तियों से नियंत्रित की जाती है। अनुरेखक नियंत्रण एक, दो या तीन विमाओ (dimensions) में कार्य कर सकते हैं। एक दिशा में नियंत्रण खरादों पर होता है जहाँ औजार भीतर तथा बाहर पल्याण (Saddle) के साथ गति करता है। अंस (shoulder) में पल्याण का अनुदैर्ध्य संचलन स्वत: पकड़ में आ जाता है।
संख्यात्मक नियंत्रण
प्रतिलिपि विधि में, जैसा ऊपर कहा गया है, टेंपलेट या प्रतिरूप का उत्पादन आवश्यक है जो स्वयं में कठिनाइयों और विलंब प्रस्तुत कर सकता है। इलेक्ट्रानीय नियंत्रण, टेंपलेट या प्रतिरूप के प्रयोग का निराकरण करता है तथा चुंबकीय और छिद्रित (Perforated) टेप द्वारा संचित सूचनाओं से विभिन्न भागों का यथार्थता से पुनरुत्पादन होता है। टेप पर अंकित सूचना की व्याख्या के तथा उचित समय पर m/c को संकेत भेजने के लिए उपयुक्त उपस्कर (equipment) की आवश्यकता होती है। ये संकेत m/c पर एक नियंत्रक युक्ति द्वारा ग्रहण किए जाते हैं जो m/c को आदेश पालन कराते हैं। m/c औजारों के संख्यात्मक नियंत्रण के दो प्रमुख वर्ग हैं :
इन दोनों प्रणालियों में कुछ बुनियादी साम्य हैं जिनमें 4 तत्व मुख्य हैं-
मशीनिंग के लिए पूरी सूचना "प्रक्रम इंजीनियर" द्वारा तैयार की जाती है ताकि मशीन की सभी गतियाँ पूर्व निर्धारित रहें मशीन परिचर (attendant) पर आश्रित न हो।
इसमें निम्न सोपान हैं-
1. सभी यांत्रिक विवरणों को ज्ञात करना - यथा, कर्तक का प्रकार, कर्तन का क्रम (Order) और कर्तनों को संख्या।
2. उपयुक्त दत्त (Datum) से सभी प्रमुख विमाओं का परिकलन (calculation)
द्विविम नियंत्रण हेतु सभी बिंदुओं के और निर्देशांकों (Coordinates) की गणना चुने हुए दत्त से कर ली जाती है। यह पार्ट (Part) के ब्लू पिं्रट (Blue print) से प्राप्त होता है।
3. कार्यक्रम निर्धारण - मशीनिंग के लिए विस्तृत निर्देश अंकों और शब्दों का प्रयोग कर संकेतों (Codes) में तैयार किए जाते हैं।
कर्तक के व्यास, कर्तक-भरण-दर और नियंत्रण दर आदि की रचना के लिए संकेत प्रयुक्त होते हैं।
4. ये निर्देश विशिष्ट भाषा में कार्डों पर छिद्रित होते हैं। ये छिद्रित कार्ड एक परिकलन यंत्र (Computer) में छोड़े जाते हैं जो कागज के टेप पर बने छिद्रित छेदों में विशिष्ट भाषा का अनुवाद कर देते हैं। यदि बीच की स्थितियों की सूचना की आवश्यकता पड़ती है तो टेप, परिकलनयंत्र पर लगा दिया जाता है जो कर्तक की निर्देशांक स्थिति को गणना कर देता है, वह फिर चुंबकीय टेप पर लपेट दिया जाता है जिसका उपयोग निविष्ट माध्यम की तरह थ्र्/ड़ औजार नियंत्रक ईकाई के लिए किया जाता है।
5. टेप पाठ्यांक सिरे पर लगाते है जो नियंत्रण इकाई का नियंत्रक को निर्देश भेजता है और बाद में मशीन स्लाइडों को नियंत्रित करता है। वही टेप बार बार प्रयुक्त हो सकता है और इस प्रकार चक्र (cycle) की पुनरावृत्ति होती रहती है।
प्रति संभरण (Feed back)
मंच स्थिति की त्रुटि निकाली जाती है तथा संकेत नियंत्रण इकाई को भेजे जाते हैं जो नियमन मोटर द्वारा मंच स्थिति को शुद्ध कर देते हैं।
मशीन औजारों के प्रयुक्त होने पर संख्यात्मक नियंत्रण, सभी कर्तक चालों, पूर्ण पथ, वर्क पीस के सापेक्ष कर्तक की संभरण दर तथा अन्य सहायक फलन (auxiliary function) यथा खरादन, कर्तन, तरल जोड़तोड़ (on and off) आदि के नियंत्रण हेतु, कार्य करता है।
सुंकॊल्लु (कृष्णा)
सुंकॊल्लु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
ज्योली N.Z.A., नैनीताल तहसील
ज्योली N.Z.A., नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
सोनपुर प्रखंड (सारण)
सारण, बिहार का एक प्रखण्ड (अंचल)। वर्ष 2002 में सोनपुर नगर पंचायत गठित हुआ।
जनगणना
सारण जिले के सोनपुर प्रखंड में 232,340 (2011 की जनगणना) की आबादी है। 14% लोग शहरी क्षेत्रों में रहते हैं जबकि 86% ग्रामीण क्षेत्रों में रहते हैं। वर्तमान में जिले में 20 सामुदायिक विकास ब्लॉक हैं। सोनपुर प्रखंड में 98 गांव हैं। सोनपुर अनुमंडल में सोनपुर, पारसा, गारखा, दिघवारा , दरियापुर ब्लॉक शामिल हैं। सोनपुर अनुमंडल के दिघवारा एव सोनपुर प्रखण्ड का एक बड़ा भाग दियारे में है। सोनपुर प्रखंड में 23 ग्राम पंचायत और 73 गांव हैं।
2002 में दीघा-सोनपुर रेल-सह-सड़क पुल के निर्माण की शुरुआत के बाद सोनपुर में रियल एस्टेट की जमीन की कीमतें बढ़ गईं। रियल एस्टेट कंपनियों जैसे RAV ग्लोबल सॉल्यूशन प्राइवेट लिमिटेड, टी.सी.डब्ल्यू. रियल्टी प्राइवेट लिमिटिड, कज़री इंफ्राटेक प्राइवेट लिमिटेड बड़े हिस्से का अधिग्रहण कर रही हैं और छोटे भूखंडों में उनको विभाजित करके बेच रही हैं।
सोनपुर प्रखण्ड चुनाव
सोनपुर प्रखण्ड में चुनाव सितंबर 2020 में हुए। प्रमुख के पद पर भरपुरा की भरपुरा पंचायत की समिति सदस्या मधु भारती निर्वाचित हो गई।
ग्राम पंचायत
सोनपुर प्रखंड में ग्राम पंचायत:
ओकी द्वीपसमूह
इनका कुल क्षेत्रफल ३४६.१ वर्ग किलोमीटर है। कुल तटीय लंबाई १३० मील है। डोगो द्वीप का प्रमुख नगर सैगो है जो शिमाने द्वीप के सकाई बंदरगाह से ४० मील दूर है। 'ओकी-नो-शिमा' का अर्थ है 'दूर के द्वीप'। इनकी जापानी इतिहास में बड़ा महत्वपूर्ण स्थान रहा है।
मुंबई से आया मेरा दोस्त (2003 फ़िल्म)
मुंबई से आया मेरा दोस्त 2003 में बनी हिन्दी भाषा की फिल्म है।
श्रीधर या मुरलीधर(रीतिग्रंथकार कवि)
रीतिकाल के रीतिग्रंथकार कवि हैं।